
Գյուղատնտեսության նախարար Սերգո Կարապետյանը փետրվարի 26-ին հանդիպել է կառավարության շենքի առջև հավաքված ակցիայի մասնակիցներին և ափսոսանք է հայտնել, որ ակամայից իր խոսքը որպես վիրավորանք է ընկալվել:


«Եթե որեւէ մեկին վիրավորել եմ, ապա հայցում եմ նրանց ներողամտությունը», - ասել է նա:


ԻՆչպես տեղեկացրել ենք, մի խումբ քաղաքացիներ այսօր հավաքվել էին Կառավարության շենքի դիմաց՝ պահանջելով գյուղնախարարից ներողություն խնդրել նախօրեին արած մի հայտարարության համար:


Փետրվարի 25-ին Շիրակում մարզային խորհրդակցության ժամանակ, խոսելով գյուղմթերքի իրացման բարդությունների մասին, նախարարն ասել էր. «Պահում, պահում, պահում եք, հետո նոր, երբ որ պետք է ձեզ, ասում եք` արի: Էն էլ ասում է` արդեն էլ չեմ վերցնում: Փչացրել ես: Երբ որ գնորդը գալիս է, պետք է ապրանքդ տաս: Էն որ էդպիսի խոսք կա` աղջկա ուզողը գալիս  է, պետք է տաս», - ասել էր նախարարը:


 


 
